recursal/SuperWikiNEXT-32B huggingface dataset:
Волфганг Фишер (режисер) в
**Стикс** — германско-австриски филм од 2018 година во режија на режисерот Волфганг Фишер. Филмот е драма и трае 94 минути. филмот е достапен на англиски и германски јазик.Позначајните улоги во филмот ги играат Сузане Волф и Гедион Одуор Векеза. Сценариото е напишано од страна на Волфганг Вишер и Ика Кензел. Музиката во филмот е од познатиот пејач и гитарист на рок бендот Токотроник, Дирк фон Лоуцоу. Главен одговорен за снимањето на филмот е Бенедикт Нојенфелс. Овој филм се смета за многу успешен филм. Номиниран е за огромен број на награди на многу фестивали не само во Германија, туку и низ целиот свет.

Наводи
------


1. ↑
**Тројца добри јунаци** (српски: *Три добра јунака*) - српска епска (јуначка) песна. Песната прв ја запишал Вук Караџиќ, кој ја слушнал од татко му Стефан.

Содржина
--------

Во песната се опишува херојската борба на Бановиќ Страхиња, Срѓа Злопоглеѓа и Бошко Југовиќ за време на Косовската битка. Притоа, Бановиќ Страхиња со еден удар на сабјата сече по дваесет глави, Срѓа со своето копје убива по двајца војници, додека Бошко со коњот ги притиснува Турците кон реката Ситница.

Осврт кон песната
-----------------

Во песната се опишуваат тројца јунаци од кои секој е „добар јунак". Така, Бановиќ Страхиња „еднаш со острата сабја мава, со острата сабја и десната рака, па дваесет отсекува глави". Срѓа Злопоглеѓа потсетува на вреден земјоделец кој сака да ги уништи сите штетници и внимателно, истрајно, со одмерени движења, тој ги набива непријателите на копјето, но не еден по еден, туку по двајца и така ги фрла во реката. Овој неуморен воин со векови бил инспирација на поробениот народ и го повикувал на подвизи.

Наводи
------

1. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 490.
2. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 151.
3. ↑  Војислав Ђурић, „О народним епским песмама", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 13.
Сурова стигиола
Стигиола.
**Стигиола** (множина: *stigghiole* на италијански или *stigghioli* на сицилијански, исто така познат и како **stigghiuola**) е сицилијански специјалитет за храна, кој е типичен за улиците на градот Палермо. Се состои од црева (најчесто од јагнешко, но и од козјо или пилешко) кои се мијат со вода и сол, се зачинуваат со магдонос и понекогаш со кромид и други тревки, потоа се залепуваат на ражен или пак се тркалаат околу празот и на крај се варат директно на скарата. Јадењето е најчесто се подготвува и се продава како улична храна. Во Рагуза јадењето се пече во тепсија и е познато како **турциниуна.**

Тој е наведен како и традиционален италијански прехранбен производ (PAT) од страната на Министерството за земјоделски, прехранбени и шумарски политики.

Наводи
------

1. ↑  Giovanni Ruffino, Nara Bernardi. *Per una ricerca sulla cultura alimentare e sul lessico gastronomico in Sicilia*. Centro di studi filologici e linguistici siciliani, 2000.
2. ↑  Alba Allotta. *La Cucina Siciliana*. Newton Compton, 2012. ISBN 8854146129.
3. ↑  Roberto Alajmo. *Palermo è una cipolla*. GLF Laterza, 2005. ISBN 8842074365.
4. 1 2  Gillian Riley. *The Oxford Companion to Italian Food*. Oxford University Press, 2007. ISBN 0198606176.
5. ↑  Mipaaf. List of traditional food products.

|  |  |
| --- | --- |
| Stub icon | *Оваа статија поврзана со Италија е никулец. Можете да помогнете со тоа што ќе ја проширите.** п
* р
* у
 |
**Тривко Ристов Павлески** ( 1922
 во Попоец, Кичевско — 2 октомври 1943

 во близина на Кичево) — македонски партизан, борец за слобода на Македонија и учесник во НОВ.

Споменик од НОБ, на кој е испишано името на Тривко Павлески

Животопис
---------

Потекнувал од селско сиромашно семејство кое се занимавало со земјоделство. Окупацијата на Македонија го затекнала во своето село. Согледувајќи ги намерите на окупаторот, се определил за борба и како напреден младинец почнал соработка во воспитните групи. Активно помагал во позадината, а од летото 1943 година заминал партизан во Групата Баталјони. Од слободно Кичево, во септември 1943 година, заедно со својот соселанец и другар, Мирко Милески, заминал на Буковиќ да ја брани слободната територија. По борбата на превојот Буковиќ, повлекувајќи се и држејќи отстапница, загинал на 2 октомври во близината на Кичево.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 97.
**Триангулација** – во тригонометријата и геометријата процес на одредување на позиција на некоја точка со образување на триаголници до неа од однапред познати точки. Овој пристап се разликува од трилатерацијата каде растојанието се мери со директни методи. Според Толковниот речник на македонскиот јазик, триангулацијата е „мерење на земјиште со делење на триаголници".

Овој метод се заснова на прецизно мерење на должината на основата и аглите кон саканата точка и примена на тригонометриските функции со чија помош се добива позицијата и растојанието до бараната точка.

Пример за триангулација во рамнина, пресметување на растојанието до саканата точка со помош на должината на основата и два агли
-------------------------------------------------------------------------------------------------------------------------------

Слика 1. Растојанието до саканата точка може да се пресмета со помош на два агла *α* и *β*, и растојанието *l*
Во овој пример се подразбираат релативно мали растојанија за *l* и *d*, во случај на поголеми растојанија (споредливи со полупречникот на Земјината топка) мора да се примени сферна тригонометрија (тригонометрија на сфера). За мали растојанија (до неколку километри) може да се искористи следната пресметка:

{\displaystyle \ell ={\frac {d}{\tan \alpha }}+{\frac {d}{\tan \beta }}}
Значи

{\displaystyle d=\ell \,/\,({\tfrac {1}{\tan \alpha }}+{\tfrac {1}{\tan \beta }})}
Користејќи ги тригонометриските идентитети tan α = sin α / cos α и sin(α + β) = sin α cos β + cos α sin β, претходниот израз станува:

{\displaystyle d={\frac {\sin \alpha \sin \beta }{\sin(\alpha +\beta )}}\ell }

Историја
--------

Слика 2. (Lui Hui c. 263), како да се измери висина на остров, илустрација од издание од 1726 година
Триангулацијата е позната од античко време, во VI век пред новата ера грчкиот филозоф Талес ја пресметал висината на пирамида така што ја измерил должината на сенката на пирамидата во моментот кога должината на неговата сопствена сенка била еднаква на нејзината висина (па со самото тоа и висината на пирамидата е еднаква на должината на сенката на пирамидата, заради сличноста на триаголници). Проблеми од овој вид им биле познати на древните Египќани, на пример проблемот 57 од Ахмесовиот папирус зборува за тоа. Кинескиот картограф и географ Луи Хуи во III век користел триангулација за мерење на висината на непристапни провалии.

Наводи
------

1. ↑  „триангулација" — Дигитален речник на македонскиот јазик

Надворешни врски
----------------

|  |  |
| --- | --- |
| Ризница | „Триангулација" на Ризницата ? |
**Сумерски јазик** бил јазик на античките жители на Сумер, кој се говорел во јужна Месопотамија (денешен Ирак), од 4-от милениум п.н.е. Се смета за најстариот пишан јазик, напишан е со клинесто писмо. Во текот на 3-от милениум п.н.е. се развила културна симбиоза меѓу Сумерите и луѓето од Акад, кој влучува и близок однос меѓу двата јазика и раширена двојазичност. Влијанието на сумерскиот и акадскиот јазик е очигледно во сите области, од масовните лексички позајмувања, до синтаксичките, морфолошките и фонетичките конвергенции.

Акадскиот јазик постепено го заменил сумерскиот како говорен јазик, некаде околу преминот од трети во втори милениум п.н.е. но, сумерскиот продолжил да се користи како религиозен, церемониски, книжевен и научен јазик на Месопотамија до 1 век од нашата ера. Потоа бил заборавен до 19 век, кога се дешифрирале глинените таблици со клинестото писмо. Сумерскиот јазик е изолиран, без познати сродни јазици. Се предложувале врски со многу јазични семејства, но ниедна не е докажана.

Сумерскиот јазик поминал низ неколку фази:

Архаичен сумерски — 3100 – 2600 п.н.е.  

Стар или класичен сумерски – 2600 – 2300 п.н.е.  

Нео-сумерски — 2300 – 2100 п.н.е.  

Доцен сумерски — 2000 – 1800 п.н.е.  

Пост-сумерски — после 1700 п.н.е.

Фонетски одлики
---------------

Многу особини на сумерскиот јазик не можат точно да се одредат поради начинот на кој е напишан: со клинестото писмо кое не ги бележи верно гласовите и за кој не е познат точен изговор на сите симболи.

Наводи
------

1. ↑  Gelb, Ignace J. „Sumerian language". *Encyclopædia Britannica Online*. Encyclopædia Britannica. Посетено на 2011-07-30.
2. ↑  Piotr Michalowski, "Sumerian," *The Cambridge Encyclopedia of the World's Ancient Languages." Ed. Roger D. Woodard (2004, Cambridge University Press). Pages 19–59*
*За Трпе Блажевски од Леуново, прочитајте на следната страница.*

**Трпе Јованов Блажевски** ( 1923
 во Говедарево, Скопско — 12 април 1945

 во Шид, Србија) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Се занимавал со земјоделство. Есента 1944 година вооружени балистички банди навлегле во неговото село. Истовремено на тој терен пристигнала и Дванаесеттата македонска ударна бригада која ги потиснала балистите. Им се приклучил на соселаните во помагањето на бригадата. Учествувал во собирање храна, облека и друг материјал за бригадата. По ослободувањето на Скопје стапил во Шеснаесеттата македонска ударна бригада со која учествувал во акциите за разоружување и ликвидирање на преостанатите балистички банди на Косово. Потоа заминал во Срем, каде со успех завршил воена настава во ракување со новото оружје кое пристигнало во бригадата. Загинал на 12 април 1945 година во големата офанзива на Првата Југословенска Армија кај Шид.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 33. На `|first=` му недостасува `|last=` (help)
**Спортската сала Гемиџии** позната и како **Сала Парк** или **Сала 25ти Мај** е повеќефункционална спортска сала во Велес и се користи за кошаркарски, ракометни и футсал натпревари. Овој спортски објект во моментот е со сместивост од околу 3,000 гледачи.

Историја
--------

Официјално салата била пуштена во употреба во 1981 година, со кошаркарски натпревар помеѓу Партизан од Белград (европски првак во кошарка) и поранешниот Борец од Велес (член на Втора сојузна лига - Југ) во тогашна СФРЈ.

|  |  |
| --- | --- |
| Stub icon | *Оваа поврзана со Велес статија е никулец. Можете да помогнете со тоа што ќе ја проширите.** п
* р
* у
 |
**Спортската сала Пеки** е повеќенаменска спортска сала во општина Пале, град Источно Сараево, РС, БиХ. Капацитетот на салата е 2.360 места. Во моментов е домашен терен за КК Јахорина Пале, РК Пале, КК Феникс Исток Сараево, ОК Студент Пале, КМФ Јахорина Пале, Фудбалската школа „Пикси" Пале и ЖОК Јахорина Пале, како и за многу други спортски клубови од Пале, како и од Источно Сараево. Покрај спортски настани во салата се одржуваат и музички концерти, саеми и други културни манифестации.

Салата Пеки официјално била отворена на 27 август 2012 година. Името го доби по починатиот градоначалник на Источно Сараево и градоначалник на Пале, Предраг Ласица. Во моментов работат две сали. Голема сала наменета за спортови во сала: одбојка, кошарка, ракомет, мал фудбал и ритмичка гимнастика. Малата сала е наменета за сите видови боречки спортови и вештини. Салите се направени и опремени по најнови светски стандарди, што значи дека спортската сала „Пеки" ги исполнува сите услови за одржување на меѓународни натпревари, како за спортови во сала, така и за боречки вештини.

Спортската сала „Пеки" со одлука на Собранието е споена со Јавната установа за култура „Културно-спортски центар" Пале, а се наоѓа во објектот Спортско деловен центар „Пеки". Спортско-деловниот центар „Пеки" е сместен покрај самиот брегот на реката Миљацка, помеѓу зградата на административниот центар на општината Пале и фудбалскиот стадион „Романија".

Надворешни врски
----------------

* Портал: Република Српска
* Портал: Босна и Херцеговина

* Спортско деловен центар „Пеки".
**Тодорова Полјана** или месност *Тодорово* (бугарски: *Тодорова поляна*) — планинско седло и превој во Пиринска Македонија, меѓу Северен Пирин на север и Среден Пирин на југ. Сместен е на териториите на Општина Неврокоп и Општина Свети Врач.

Седлото се наоѓа на надморска висина од 1.827 м и ги поврзува долините на реките Места на исток и Пиринска Бистрица (лева притока на Струма) на запад. Се наоѓа југоисточно од врвовите Бојков Врв (2.343 м, на о. 2 км на северозапад) и Падалото (2.044 м, на о. 1 км на северозапад). Низ неа во правец исток-запад поминува камионски пат од с. Корница за планинарските домови „Малина" и „Пирин".

Во подрачјето на превојот се наоѓа месноста Тодорово, која претставува широка полјана со чешма и место за одмор. Низ седлото минува и планинарска патека обележана со црвено, која оди од планинарскиот дом „Пирин" на север до планинарскиот дом „Попови Ливади" на југ.

Поврзано
--------

* Бојков Врв
* Попови Ливади

Наводи
------

1. 1 2 3  Мичев, Николай и др. (1980). *Географски речник на България*. София: Наука и изкуство. стр. 493.

Надворешни врски
----------------

* Лист од карта K-34-96. Размер: 1:100 000
**Тројна неволја** (англиски: *Triple trouble*) - американски филм од 1918 година, во режија на Чарли Чаплин и Лео Вајт (*Leo White*), кои се автори и на сценариото. Главните улоги ги толкуваат: Чарли Чаплин, Една Пурвианс (*Edna Purviance*), Били Амстронг (*Billy Armstrong*), Алберт Остин (*Albert Austin*) итн.

Содржина
--------

Во домот на полковникот Нат доаѓа нов чистач (го игра Чаплин), кој веднаш прави метеж во куќата. Полковникот има пронајдено нов експлозив со безжично активирање. Еден странски агент сака да дојде до тајната формула за експлозивот, но полковникот го исфрла надвор. По завршувањето на работниот ден, чистачот оди во едно преноќиште за сиромашни луѓе, каде преспива во друштво со пијаници и криминалци. Странскиот агент ангажира еден криминалец за да дојде до експлозивот, а криминалецот го наговара чистачот да му се придружи и двајцата упаѓаат во куќата на полковникот Нат. Меѓутоа, таму ги чека полицијата и тогаш настанува бркотница низ куќата при што се активира експлозивот и куќата се руши.

Наводи
------

1. ↑  IMDb, Triple Trouble (1918) (пристапено на 18.3.2017)
2. ↑  IMDb, Triple Trouble (1918) (пристапено на 18.3.2017)
Халеевата Комета
**Халеева Комета** (службена ознака **1p/Halley**) — најпознатата комета во историјата на човештвото. Наречена е така според својот откривач астрономот Едмунд Халеј. Кометата спаѓа во групата на сјајни комети на краток период. Оваа комета се гледа на секои 75-76 години кога последен пат беше видена во 1986 година, а следен пат ќе се види во 2061 година.

Градба
------

Јадрото на Халеевата Комета е со големина 16х8х8 км. На површината на кометата можат да се препознаат возвишувања, долини и кратери. Голем број податоци за структурата на кометата во 1986 година дала сондата на Џото, која се приближила до кометата на растојание од 600 километри и го фотографирала нејзиното јадро. Јадрото на кометата е изградено од карпи, мраз и непознат материјал. На површината на кометата се наоѓа дебела, темна кора со непознат хемиски состав.

Халеевата Комета како тема во уметноста и во популарната култура
----------------------------------------------------------------

Халеевата Комета се јавува како вдахновение или тема во разни гранки на уметноста и во популарната култура, како на пример:

* „Халеевата Комета" — збирка поезија на чешкиот поет Јарослав Сајферт од 1967 година.

Наводи
------

1. ↑  „Izabrana bibliografija Jaroslava Sajferta" во: Jaroslav Sajfert, *Stub kuge*. Beograd: Mali vrt, 2014, стр. 93-94.

|  |  |
| --- | --- |
| Stub icon | *Оваа статија од областа на астрономијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 316429983
* LCCN: sh85058465
* GND: 4113831-4
* BNF: cb119319962 (податоци)
* NKC: ph208850
* BNE: XX456675

 |

 |
**Тодор Стојанов Нешков** ( 1918
 Кучевиште, Скопско ―  1944

 во Црна Трава, Србија) — македонски партизан, револуционер, борец за слобода на Македонија и учесник во НОВ.

Животопис
---------

Произлегува од многу бедно семејство. Се занимавал исклучиво со земјоделство. Окупацијата го затекнала во редовите на бившата Југословенска војска, каде го служел редовниот воен рок. По капитулацијата на бивша Југославија се вратил во родното село. Во почетокот на 1942 година бил мобилизиран во бугарската фашистичка армија. Меѓутоа, бргу фатил врска и избегал во партизани. Во февруари 1942 година стапил во јужно-моравските ослободителни единици. Учествувал во борбите против бугарските окупаторски единици. Во јуни 1944 година бил заробен со уште неколку партизани по една борба кај Црна Трава. По заробувањето, бугарските фашисти постапиле многу брутално и нехумано, без да им се суди ги ликвидирале. Ги полиле со бензин и живи ги запалиле. Изгорените останки биле закопани на местото каде што бил запален, заедно со другите соборци.

Поврзано
--------

* Блажо Нешков
* Трајко Белински

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 103–104. На `|first=` му недостасува `|last=` (help)
**Франц Фридирх Беме** (германски: *Franz Friedrich Böhme*; Целтвег, Штаерска , Австроунгарија, 15 април 1885

 — Нирнберг, 29 мај 1947

) е германски, австриски и австроунгарски пешадиски генерал. Пред војната бил командант на 30 и 32-та германска дивизија. За време на војната од 32 пешадиска дивизија станува командант на 18 брдски корпус, а од 16 септември 1941 до ноември 1941 ополномоштен генерал за командување во Србија. Во тоа време се извршени многубројни масовни одмазди над цивилното население во Србија. Во периодот од 24 јуни до 17 јули 1944 е командант на 2-та оклопна армија на Германија која оперирала на Балканот, претежно на територијата на Југославија. Подоцна е командант на 20-та армија во Норвешка. Суден е во Нирнберг како одговорен за масакар на над илјада српски цивили. Извршил самоубиство.

Наводи
------



1. ↑  Zentner, Christian; Bedürftig, Friedemann (1997). *The Encyclopedia of the Third Reich*. Perseus Books Group. ISBN 978-0-306-80793-0.
**Хали Марија Бери** (анг.*Halle Maria Berry*) е афроамериканска глумица родена на 14 август 1966 година во Кливленд, Охајо (САД). Најпозната е по улогите *Ороро Манро* / *Сторм*, во трилогијата *X-men* и Бондовата девојка во филмот „Умри друг ден".

Животопис
---------

Хали Бери е родена во Кливленд, Охајо (САД) на 14 август 1966 година во брак од англичанка со афроамериканец. Родителите и се развеле кога имала четири години, а таа продолжила да живее со мајка и.

Бери била многу популарна во *Средното училиште Бедфорд*, бидејќи била водич на навивачки женски тим, почесен училиштен член, уредник на училишниот весник, претседател на одделение и кралица на матурата.
Пред да почне да се занимава со глума била на различни натпревари за убавина, била прва на Мис Охајо, прва на *Miss Teen All-American*, втора на Мис САД и шеста на *Мис на свет* 1986 година.

Во доцните осумдесетти оди во Чикаго да се занимава со глума и мода. Една од нејзините први улоги била во ТВ серијата *Chicago Force*. Подоцна игра во уште неколку ТВ серии, а потоа добива улоги и во филмови. Нејзините први филмови биле: *Jungle Fever* (1991), *Strictly Business* (1991), *The Last Boy Scout* (1991) и Бумеранг во кој глумела со Еди Марфи. После тоа игра во се попознати филмови како што се: *Executive Decision*, во трите серијали Икс луѓе (*X-Men*, *X2: X-Men United, X-Men: The Last Stand*), Умри друг ден, Готика (филм), Жена-мачка (филм) и Бал на монструми, за кој добила Оскар како најдобра главна глумица (таа е единствена афроамериканка која ја добила оваа награда).

Приватен живот
--------------

Бери се мажела двапати, првпат во 1992 година за бејзбол играчот Дејвид Џастис, а вторпат во 2001 година за музичарот Ерик Бенет.

Награди
-------

* Добитничка на Оскар како најдобра главна глумица во филмот Бал на монструми, 2002 година.
* Номинирана за БАФТА како најдобра главна глумица во филмот Бал на монструми, 2002 година.

Надворешни врски
----------------

* Хали Бери на  Семрежната филмска база на податоци (англиски)

* Хали Бери — AllMovie (англиски)
* Halle Berry на Facebook
* Хали Бери на TCM Movie Database
* Дела од или за Хали Бери во разни библиотеки (каталог WorldCat) (англиски)
Улуру
**Улуру** или **Ајерс Рок** (англиски: *Uluru*, *Ayers Rock*) е песочна карпа која се наоѓа на Северната Територија, токму во средината на Австралија. Се наоѓа на 450 км од Алис Спрингс. Оваа карпа која нагло се возвишува во сува рамница настанала како причина на песочните наноси кои ветрот ги носел со векови. Улуру претставува свето место за Абориџините, австралиски домородци. Неговата црвена боја, се менува под дејство на сонцето, во текот на целиот ден. Денес Улуру претставува еден од многубројните национални симболи на Австралија.

Надворешни врски
----------------

* Портал на Улуру

Панорамски поглед на Улуру

|  |  |
| --- | --- |
| Stub icon | *Оваа статија место во Австралија е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Ризница | „Улуру" на Ризницата ? |

Координати:  25°20′42″S, 131°02′10″E
**Улрика Оберг** (1771-1852) - шведска балерина на Кралскиот балет во Шведска.

Биографија
----------

Улрика била една од првите национални танчерки во Шведска. Од 12 годишна возраст, студирала танц со ѕвездата балерина во Густавија, Џована Баси. Таа била обучена за италијански стил на балет и го следела нејзиниот ментор во истиот стил. Улрика настапувала со Кралскиот шведски балет во периодот 1782-1795 година. Во 1782-1785 година таа била корифеи (водечка фигура), 1785-1787 година. била втор танчер, и од 1787 до 1795 година, работела како примабалерина. Понекогаш таа го заменувала својот ментор за време на настапите.

Улрика ја постигнала својата најголема популарност во балетот *Тилфеле гор Тјувен*. Нејзини други познати улоги ја вклучуваат Лиза во *Ла Росере де Саленци* (сезона 1786-1787 г.), и Мирза кај *Мирза и Линдор* (сезона 1792-1793 г.).

Во 1795 г. Улрика се омажила и ја напуштила балетската сцена. Една година подоцна, нејзината менторка Џована Баси исто така ја напуштила сцената. Улрика била спомнувана како една од првите професионални танчерки на шведскиот балет, иако првите танчерки работеле во театарот Болухсет уште од 1738 година, но таа била една од првите Швеѓанќи што имала специјализирано образование и дала голем придонес за формирање на Кралскиот балет.

Надворешни врски
----------------

* *Statens Musikbibliotek The Music Library of Sweden* Архивирано на 16 декември 2008 г.
| **Примери** |
| --- |
| → Тоа е моето куче.
→ Тоа е сè што купив. |

**Тоа** — лична заменка за трето лице еднина од среден род во македонскиот јазик. Оваа лична заменка се користи да се означи или посочи некоја именка од среден род, која и не мора да е присутна во моментот на зборување.

Лични заменки
-------------

Личната заменка „тоа" се користи како подмет во реченицата, односно да се означи лицето кое го врши дејството и лицето за кого се однесува нешто. Останатите форми за трето лице среден род може да се видат во следнава табела, која патем ги наведува сите заменки во македонскиот јазик:

| Лични заменки |
| --- |
| број | лице | подмет | присвојна заменка и придавка | директен предмет | индиректен предмет |
| без предлози | со предлози |
| долга | кратка | долга | кратка
присвојна |
| еднина | I | јас | мој/ моја/ мое/ мои | мене | ме | мене | ми | мене |
| II | ти | твој/ твоја/ твое/ твои | тебе | те | тебе | ти | тебе |
| III | м.р. | тој | негов/ негова/ негово/ негови | него | го | нему | му | него |
| ж.р. | таа | нејзин/ нејзина/ нејзино/ нејзини | неа | ја | нејзе | ѝ | неа |
| с.р. | тоа | негов/ негова/ негово/ негови | него | го | нему | му | него |
| множина | I | ние | наш/ наша/ наше/ наши | нас | нè | нам | ни | нас |
| II | вие | ваш/ ваша/ ваше/ ваши | вас | ве | вам | ви | вас |
| III | тие | нивен/ нивна/ нивно/ нивни | нив | ги | ним | им | нив |

Потекло
-------

Старословенската форма еквивалентна на македонската „тоа" е 'оно'. Така, оваа македонска лична заменка не е слична со останатите заменки за трето лице на останатите словенски јазици, како: *ono* на полски, словачки, чешки, словенечки, српски, хрватски, босански и црногорски, *то* на бугарски, *wonо* на лужичкосрпски, *оно* на руски, *яно* на белоруски и *воно* на украински.

Освен на македонски и бугарски, во сите останати словенски јазици заменката директно потекнува од старословенската форма. Македонската заменка „тоа" настанала со потсилување на старите едносложни заменски морфеми со партикули, сè со цел да се закрепи нивната изразеност. Заменката „тоа" потекнува од старословенската показна 'то', но проширена со дополнителни гласови за позацврстена изразеност.

Употреба
--------

Во македонскиот јазик оваа заменка се користи за означување или посочување на именка од среден род.

Поврзано
--------

* Заменки во македонскиот јазик
* Номинатив

Наводи
------

1. ↑  Речник на македонскиот јазик: тоа на *makedonski.gov.mk*
2. ↑  Лични заменки во словенските јазици, на англиски.
3. ↑  Конески, Блаже (1967), Историја на македонскиот јазик, Скопје, стр. 144

|  |  |
| --- | --- |
| Stub icon | *Оваа статија за македонскиот јазик е никулец. Можете да помогнете со тоа што ќе ја проширите.** п
* р
* у
 |

|  |  |  |  |
| --- | --- | --- | --- |
| 

| * п
* р
* у
Македонски лични заменки |
| --- |
|  |
| 
* јас
* ти
* тој
* таа
* тоа
* ние
* вие
* тие

 |

 |
**Турскиот и исламскиот музеј на уметноста** (турски: *Türk ve İslam Eserleri Müzesi*) се наоѓа на Плоштадот Султан Ахмед, во Еминону, Истанбул, Турција. Музејот бил изграден во 1524 година. Во текот на својата историја, објектот пред да стане музеј се користел како палата на Паргали Ибрахим-паша, првиот голем везир на Сулејман Величествениот.

Музејот денеска вклучува колекција од исламската калиграфија, разни типови на плочки, теписи. Освен тоа, музејот етнографски ги прикажува различните култури кои во текот на историјата живееле на овие простори.

Наводи
------

* ArchNet: Islamic Architecture Community - *Ibrahim Pasha Palace* Архивирано на 14 декември 2010 г.

Надворешни врски
----------------

|  |  |
| --- | --- |
| Ризница | „Турски и исламски музеј на уметноста" на Ризницата ? |

* Министерство за култура на Турција
* Голем број на слики
* Водич низ палатата на Ибрахим Паша Архивирано на 30 ноември 2009 г.
* Книга за музејот Архивирано на 5 јули 2009 г.

Координати: 41°0′22.68″N 28°58′28.42″E﻿ / ﻿41.0063000° СГШ; 28.9745611° ИГД﻿ / 41.0063000; 28.9745611
**Узгенското минаре** ― минаре од 11 век, сместено во Узген, Киргистан. Тој е дел од старите урнатини во Узген, заедно со три добро сочувани мавзолеи кои се наоѓаат во близина. Узгенското минаре е заострена кула висока 27,5 метри, со основен пречник од 8,5 метри, сведувајќи се на 6,2 метри на врвот.

Изградена со тули, архитектурата на Узгенското минаре се состои од три особенити делови. Има долен дел во облик на октаедар висок 5 метри и среден цилиндричен заострен дел, сличен на минарето Бурана во северен Киргистан. Горниот дел со заоблени прозорци и купола е релативно неодамнешен додаток, изграден од 1923 до 1924 година.

Галерија
--------

* 
* Лараханидскиот мавзолеј во близина на минарето.Лараханидскиот мавзолеј во близина на минарето.
* Минарето и мавзолеите прикажани на банкнота.Минарето и мавзолеите прикажани на банкнота.

Поврзано
--------

* Минаре
* Список на најстари минариња
* Список на највисоки минариња

Наводи
------

1. ↑  „Minaret of Uzgen". *archnet.org*. Посетено на 18 September 2018.
2. 1 2  „The Uzgen Minaret". *discovery-kyrgyzstan.com*. Посетено на 12 март 2022.
Улрика Нилсон (новинарка) во август 2013 година
**Улрика Нилсон**, (родена на 19 јуни 1965 година) е шведска новинарка и презентерка на вести, која работи за ТВ4, а претходно работела за CNN, TV3, SVT и неколку локални новински станици во САД. Таа има диплома за американски новинар.  Нилсон студирала новинарство на Универзитетот во Канзас, САД четири години и дипломирала во 1989 година.  После тоа, таа започнала да работи како известувач за локалната ABC-станица во Топека, а подоцна и во локалната NBC- станица во Канзас Сити.  По завршувањето на таа работа, таа повторно се преселила во Шведска и почнала да работи како водителка за *Тркалото на среќата* (Ликохјулет) што се емитувала на ТВ3, работела и за ТВ4 и за локалните вести во Гетеборг за СВТ во следните неколку години. 

На почетокот на утринската емисија *Go'morron* на ТВ4, сега позната како *Nyhetsmorgon* во 1992 година, таа почнала да работи за шоуто како девојка за временска прогноза. И во 1993 година таа станала *најпознатата пинап девојка на машкиот магазин Café* за таа година, откако се појавила во едно од изданијата.  По *Nyhetsmorgon* таа се преселила во Атланта и почнала да работи за CNN.  Таму ја започнала својата кариера со пишување вести за презентерите, а потоа продолжила да стане една од самата презентерки и репортер на каналите.   Таа живеела во САД неколку години заедно со нејзината мајка.

Наводи
------

1. 1 2 3  *TV4 10 år* från September 2000
2. ↑  „Ulrika Nilsson". Aftonbladet. Архивирано од изворникот на 25 January 2007. Посетено на 25 September 2015.
3. 1 2  „Ulrika Nilsson". Aftonbladet. Архивирано од изворникот на 26 September 2015. Посетено на 25 September 2015.
4. ↑  „TV4 vek sig för Noras utvik". *Expressen*. Архивирано од изворникот на 26 September 2015. Посетено на 25 September 2015.
5. 1 2  „Aftonbladet nöje: Ulrika Nilsson till TV4". Архивирано од изворникот на 26 September 2015. Посетено на 25 September 2015.
| ← елул       тишри (תִּשְׁרֵי)       хешван → |
| --- |
| Јом кипурЈом кипурВториот најсвет ден во еврејскиот календар, Јом кипур (Ден на покајание) се празнува на 10 тишри |
| Реден број: | 7 |
| Денови: | 30 |
| Годишно време: | есен |
| Грегоријански: | септември–октомври |

**Тишри** или **тишреј** (хебрејски: תִּשְׁרֵי или תִּשְׁרִי; од акадски *ташриту*, „почеток") — првиот месец од граѓанскиот и седмиот месец од верскиот еврејски календар (чија година почнува на 1 нисан). Името му е од вавилонско потекло. Ова е есенски месец со 30 дена. Обично се паѓа во септември–октомври од грегоријанскиот календар.

Во Танахот (Стариот завет), пред Вавилонското ропство, месецот е наречен **етаним** (אֵתָנִים).

Во неговото капитално дело „Загадочните броеви на хебрејските цареви" (*The Mysterious Numbers of the Hebrew Kings*), американскиот богослов Едвин Р. Тиле заклучува дека Јудејско царство ги броело годините по граѓански, почнувајќи од тишри, додека пак Израелско царство почнувало да брои од верската Нова година во нисан.

Празници во тишри
-----------------

**1-2 тишри**: Рош ашана (Нова година)

**3 тишри**: Цом Гедаља (Пост на Годолија) — на 4-ти ако 3-ти се паѓа во шабат

**10 тишри**: Јом кипур (Ден на покајание)

**15–21 тишри**: Сукот (Сеници)

**21 тишри**: Ошана раба (Голема молитва)
**22 тишри (на 23-ти вон Израел)**: Шемини ацерет (Осми собор) и Симхат Тора (Радост на Тората)

Тишреј во библиските преданија
------------------------------

**1 тишри** 2 г. (грег. 3760 г. п.н.е.): Господ ги создава Адам и Ева

Од библиската книга Битие 1:26:

> 
> *Потоа Бог рече: „Да создадеме човек според Нашиот образ (и) според Нашето подобие како Што сме Ние, кој ќе биде господар над морските риби, над небесните птици, (над ѕверовите) и над добитокот – над целата земја и над сите гадинки што лазат по земјата!"* 
> 
> 
>

Наводи
------

1. ↑  Трета книга Царства 8:2, Библија на македонски јазик: Стар завет, стр. 385 PDF
2. ↑  Данон, Цадик (2008). *Основни поими на јудаизмот* (PDF). прев. Марија Алексиќ (II. изд.). Скопје: Еврејска заедница во Република Македонија. ISBN 9989-102-14-7.
3. ↑  Битие 1:26, Библија на македонски јазик: Стар завет, стр. 10 PDF

Надворешни врски
----------------

* Овој месец во еврејската историја (англиски)
* Јом кипур Архивирано на 12 септември 2015 г. — Еврејска заедница во РМ (македонски)

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Месеци во еврејскиот календар |
| --- |
|  |
| 
* тишри
* хешван
* кислев
* тевет
* шват
* адар1
* нисан
* ијар
* сиван
* тамуз
* ав
* елул

 |  |
|  |
| 1 го вклучува и адар II во престапни години |

 |
**Фишеровиот индекс** е групен индекс. Овој индекс бил претставен од професорот Ирвинг Фишер пред Американската статистичка асоцијација во 1920 година. Тој претставува геометриска средина на два групни индекси: едниот со пондерациони фактори од базичниот и другиот со пондерациони фактори од тековниот период. Со други зборови, тој претставува комбинација на Ласперовиот индекс (*кој ги користи цените од базниот период*) и Пашеовиот индекс (*кој ги користи цените од тековниот период*)..
Овој индекс уште се нарекува **идеален** индекс, бидејќи во најголема мерка ги задоволува теоретските и математичките тестови, но неговото пресметување е мошне комплицирано и поради тоа во практиката не се применува често.

Формулата за пресметување на индексот на цени
---------------------------------------------

Фишеровата формула се користи кога цените и количините во два периода разликуваат меѓу себе. Таа е составена од симболите P (цена) и Q (количина), па според тоа Po и Qo претставуваат цената и количината во базниот период, а P1 и Q1 претставуваат цената и количината во тековниот период.

### Пример

Во табелата се дадени производите леб, млеко и путер, нивните цени и продадените количини во 2010 и 2012 година. Користејќи ја 2010 како базна година,а 2012 како тековна да се пресмета Фишеровиот индекс.

image173.jpgimage173.jpg
  


| Производ | цена-Po (2010) | количина-Qо (2010) | цена-P1 (2012) | количина-Q1 (2012) | QoPo | QoP1 | Q1Po | Q1P1 |
| --- | --- | --- | --- | --- | --- | --- | --- | --- |
| Леб | 25 | 140 | 30 | 142 | 3500 | 4200 | 3550 | 4260 |
| Млеко | 40 | 128 | 50 | 119 | 5120 | 6400 | 4760 | 5950 |
| Путер | 95 | 34 | 100 | 32 | 3230 | 3400 | 3040 | 3200 |
| Вкупно |  |  |  |  | 11850 | 14000 | 11350 | 13410 |

Наводи
------

1. ↑  Статистика за бизнис и економија - Славе Ристески, Драган Тевдоски 2010
2. 1 2  The Review of Economics and Statistics - MIT Press
3. ↑  Статистика за бизнис и економија - Славе Ристески 2003
Шише узо
**Узо** (грчки: *ούζο*) — пијалак со вкус на анис, и како аперитив се пие во Грција и Кипар.

Историја
--------

Узото влече корени од друг пијалак, ципуро, за кое се смета дека е дело на група монаси од XIV век, од Света Гора. Една верзија од ципуро била зачинета со анис. Таа верзија на ципуро подоцна го добива името узо.

Модерната дестилација на узото голема мера започнува во почетокот на XIX век, по грчката независност. Првата дестилерија за узо е основана во Трново во 1856 година од страна на Николаос Кацарос, од каде што произлегол познатиот бренд за узо „Тирнаву" (грчки: *Tyrnavou*). На почетокот на XX век, узо бил еден од пијалаците, чија популарност се зголемила на сметка на абсинтот со тоа пополнувајќи го местото на абсинтот; што било причина порано да се викало „*замена за абсинт без пелин*". Во 1932 година, производителите на узо развиле метод на дестилација со користење на бакарни казани којшто и денес е стандарден метод во производство на узо.

Узо традиционално се меша со вода, станувајќи облачно бела, понекогаш со слабо сина нијанса, и се служи со коцки мраз во мала чаша. Узото исто така, може да се пие директно од мали стаклени чаши т.н. *„шотс"* (англиски: *shots*).

Узо традиционално се служи во прилог составен од различни предјадења наречени мезе, обично тоа се мали свежи риби, пржени компири, маслинки и фета сирење.

На 25 октомври 2006 година, Грција го добила правото да го обележи узото како исклучиво грчки производ. Европската унија го признава узото, како и грчките пијалаци *„ципуро"* и „*цикудија*", како производи со заштитена ознака за потекло, со кој се забранува европските производители освен Грција и Кипар да го употребуваат името.

Во Плумари, Лезбос има музеј за узо.

Наводи
------

1. ↑  *Магазин Епикурија*, Пролет/Лето 2007
2. ↑  *Енциклопедија Британика: Микропедија* статија за „узо".
3. ↑  „Greeks toast EU's ruling on ouzo". Theage.com.au. 2006-10-25. Посетено на 2011-10-14.
4. ↑

|  |  |
| --- | --- |
| Ризница | „Узо" на Ризницата ? |
**„Улогата на моето семејство во светската револуција"** (српски: *Улога моје породице у свјетској револуцији*) — југословенски филм во режија на Бахрудин Ченгиќ, снимен според истоимениот роман на Бора Ќосиќ од 1969 година. Главните улоги ги играат: Драган Николиќ, Милена Дравиќ, Данило Бата Стојковиќ, Бранка Петриќ и Миливоје Томиќ. Филмот претставува пародија на политичкиот систем во СФРЈ, а премиерно бил прикажан на Пулскиот филмски фестивал, но веднаш потоа бил забранет и никогаш не се прикажувалво кино-салите.

Синопсис
--------

Во филмот се прикажуваат доживувањата на едно семејство по завршувањето на Втората светска војна, кога доаѓа до промена на политичкиот систем. Промените се одразуваат на секојдневниот живот на семејството, кое ги учи новите песни кои се пеат, а ги заборава старите обичаи, како изработката на гоблените...

Наводи
------

1. ↑  РТС, Улога моје породице у свјетској револуцији (пристапено на 11.2.2021)
**Халил Султан** (чагатајски/персиски: خلیل سلطان) ​​бил тимуридски владетел на Трансоксијана во периодот помеѓу 1405-1409 година. Тој бил син на Миран Шах и внук на Тамерлан. Тој е роден на 14 септември 1384 година во Херат. Бил школуван под будното око на Сарај-мулак ханам, омилена жена на Тамерлан. Веќе на возраст од 15 години се истакнал во индискиот поход. Во 1402 година, Тамерлан му ја доверил командата над источната граница. Во 1404 година, паднал во немилост кај Тамерлан поради својот брак со жена од ниско потекло. Подоцна му било опростено и требало да земе учество во кинескиот поход, меѓутоа поради смрта на Тамерлан не дошло до инвазија врз Кина. По смртта на Тамерлан во 1405 година, Халил себеси се гледал како негов наследник. Тој успеал да го отфрли Пир Мухамед и ја наметнал својата власт во Самарканд. Неговото владеење со поранешната престолнина на Тамерлан, завршила на 13 мај 1409 година, кога Шахрух влегол во Самарканд.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Тамерлан |
| --- |
|  |
| Освојувања | 
 Освојувања во Персија **·**  Тамерланова војна со Туктамиша **·**  Индиски поход **·**  Освојување на Сивас **·**  Сириски поход **·**  Освојување на Багдад **·** Анадолски поход **·**  Кинески поход |
|  |
| Законодавство | 
 Тамерланов законик  |
|  |
| Култура и наука | 
 Урбанизам и архитектура **·**  Развој на науката и уметноста  |
|  |
| Војска | 
 Структура **·**  Организација **·**  Оружје **·**  Стратегија и тактика **·**  Знамиња  |
|  |
| Династија | 
 Тимуридска династија **·**  Пир Мухамед **·**  Халил Султан **·**  Шахрух **·**  Улугбек |
|  |
| Занимливости | 
Тамерланов шах |

 |
Ледникот Тунгнафелсјекидл
**Тунгнафедлсјекидл** (исландски: *Tungnafellsjökull* со значење планина и ледник) — ледник и вулкан во Исланд кој се наоѓа северозападно од Ватнајекидл. Надморската висина на највисоката точка изнесува 1,535 метри. Вулканот се состои од две Вулкан се састоји од две калдери, во една е сместен ледник, додека другата е оголена. Околината е прекриена со слој од базалт, а ерупции не се забележани во последните 10,000 години.

Поврзано
--------

* Ватнајекул
* Ејафјадлајекидл

Надворешни врски
----------------

* Ледник и вулкан Тунгнафелсјекидл

|  |  |
| --- | --- |
|  | „Тунгнафедлсјекидл" на Ризницата ? |

|  |  |  |  |  |
| --- | --- | --- | --- | --- |
| 

| * п
* р
* у
Ледници во Исланд |
| --- |
|  |
| 
* Ватнајекитл
* Дрангајекидл
* Ејафјадлајекидл
* Ејриксјекидл
* Ќејтландсјекидл
* Лангјекидл
* Мирдалсјекидл
* Снајфедлсјекидл
* Тиндфјадлајекидл
* Торфајекидл
* Тоурисјекидл
* Траундарјекидл
* Тунгнафедлсјекидл
* Хофсјекидл

 | Исланд |

 |
**„Тишината на ноќта"** (англиски: *Still of the Night*) — американски филм од 1982 година, во режија на Роберт Бентон, кој е и автор на сценариото, заедно со Дејвид Њумен. Главните улоги ги толкуваат: Рој Шајдер, Мерил Стрип, Џесика Тенди, Џо Грифаси, Џозеф Сомер и Сара Ботсфорд.

Синопсис
--------

Една ноќ е пронајдено мртвото тело на Џорџ Бајнум (го игра Сомер), вработен во аукциска куќа. Утредента, во канцеларијата на неговиот психијатар, Сем Рајс (го игра Шајдер), влегува непозната млада жена, Брук Рејнолдс (ја игра Стрип) која се претставува како љубовницата на покојниот. Сем знае за нејзината врска со Џорџ од разговорите кои ги водел со својот долгогодишен пациент. Брук почнува да го привлекува Сем, но истовремено, тој знае дека таа крие некаква тајна. Истовремено, полицијата го испрашува Сем за убиството, но тој одбива да соработува и се обидува самостојно да го пронајде убиецот. Една ноќ, во близината на станот на Брук здогледува непозната жена и ја следи, но таа бега во паркот. Таму, еден скитник го ограбува Сем, а веднаш потоа, скитникот е најден мртов. Полицијата верува дека убиецот имал намера да го убие Сем, но тој повторно одбива да соработува со истражните органи за да ја заштити Брук. Подоцна, во нејзината канцеларија тој открива фотографија на човек кој своевремено бил убиен, а Брук му раскажува дека тој е нејзиниот татко кого таа го турнала од една кула во Фиренца. Полицискиот инспектор (го игра Грифаси) пронаоѓа сведок кој ги видел Брук и Џорџ непосредно пред неговата смрт и сака да ја уапси за време на една аукција, но Сем ѝ помага да побегне. Инспекторот ја бара Брук и влегува во станот на нејзината колешка Гејл Филипс (ја игра Ботсфорд). Сем оди во куќата на Брук, која се засолнила таму. Тогаш, врз основа на еден сон на Џорџ, Сем успева да открие дека него го убила Гејл, која претходно му била љубовница на Џорџ. Кога Сем и Брук се подготвуваат да ја напуштат куќата, таму пристига Гејл (која претходно во својот стан го убила инспекторот) и таа со нож го повредува Сем, а потоа, во обидот да ја убие Брук, паѓа од балконот и умира.

Наводи
------

1. ↑  HRT, Gluho doba noći, američki film (12) - Film tjedna (пристапено на 22.9.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Фишланд, Дарс и Цингст
Стрмен брег и песочна плажа на Дарс, близу Аренсхоп
**Фишланд-Дарс-Цингст** (германски: *Fischland-Darß-Zingst*) — полустров, долг 45 километри, во крајбрежниот округ Западна Померанија-Риген, во германската сојузна покраина Мекленбург-Западна Померанија. Трите дела на полуостровот, од запад кон исток, се *Фишланд* (дел од Мекленбург), *Дарс* и *Цингст* (дел од Померанија).

Постојат шест села на полуостровот, Вустров, Аренсхоп, Борн, Вик, Преров и Цингст. Помеѓу полуостровот и копното се наоѓа многу плитка лагуна (долногермански: *bodden*), која е дел од Националниот парк Западнопомерански лагуни, заедно со полуостровот.

Историја
--------

Во праисторијата, главниот дел Фишланд, како и Дарс и Цингст биле острови. Тие станала постојано поврзано со копното како последица на затнувањето на водните канали од луѓето помеѓу XIV и XIX век.

Во текот на поплавата на Балтичкото Море во 1872, која го поплавила Преров на Дарс, Преровер Штром, која дотогаш го одвојувала островот Цингст од Дарс, се затнала со блато. Во 1874, Преровер Штром конечно бил пополнет, со што Цингст станал полуостров.

Источниот дел на полуостровот Цингст и средината на Дарс се дел од Националниот парк Западнопомерански лагуни.

* Фишланд: Морски карпи близу Аренсхоп**Фишланд**: Морски карпи близу Аренсхоп
* Дарс: Светилникот Дарсер Орт**Дарс**: Светилникот Дарсер Орт
* Цингст: Пристаништето**Цингст**: Пристаништето

Наводи
------

1. ↑  Кол, Хорст; Марчинек, Јоахим и Ниц, Бернхард (1986). *Географија на Германската Демократска Република*, VEB Hermann Haack, Gotha, стр. 40. ISBN 978-3-7301-0522-1.
2. ↑  *Фишланд Дарс-Цингст - балтичка крајбрежна велосипедска патека* на www.germany-tourism.de. 18 декември 2011.
3. ↑  *Fischland-Darss-Zingst - a sleepy and gorgeously natural peninsula* Архивирано на 14 февруари 2014 г. на www.fischland-darss-zingst.net. 18 декември 2011.

Надворешни врски
----------------

* 

* Фишланд на Ризницата ?
* 

* Дарс на Ризницата ?
* 

* Цингст на Ризницата ?
* Официјална страница (германски) (англиски)

Координати: 54°24′42″ N; 12°32′28″ E﻿ / ﻿54.411662° СГШ; 12.541121° ИГД﻿ / 54.411662; 12.541121

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 240584543
* GND: 7692517-1
* NKC: ge259813

 |

 |
**Тија** (грчки јазик|Θυία) во старогрчката митологија била ќерка на Деукалион и Пира. Со Зевс имала два сина, Македон и Магнет.

Нимфа
-----

Во грчката традиција позната е и нимфа со оваа име. Била една од Најадите и нимфа на изворот на планината Парнас во Фокида во централна Грција. Нејзиниот храм бил место за собирање на Тијадите, жени кои оргијастички го славеле богот Дионис. Според Херодот, нејзин татко бил Кефис, а спред Пасуанија Касталије. Паусанија наведува и дека ја сакал Аполон, на кого му го родила јунакот Делф, основачот на едно село во Делфи, во близина на пророчиштето. Се поврзува со Касталија, која била нимфа на истоимениот извор, но и со Најадите, Мелена и Корикија.

Наводи
------

1. ↑  Цермановић-Кузмановић, А. & Срејовић, Д. 1992. Лексикон религија и митова. Савремена администрација. Београд.
2. ↑  -{theoi.com: THYIA}-, Посетено на 25. 4. 2013.
Електромагнетен бран во опсегот од 300 до 3000 MHzПредлошка:SHORTDESC:Електромагнетен бран во опсегот од 300 до 3000 MHz

| Радиопојаси |
| --- |
|  МТУ |
| 

|  |  |  |  |
| --- | --- | --- | --- |
| 1 (ELF) | 2 (SLF) | 3 (ULF) | 4 (VLF) |
| 5 (LF) | 6 (MF) | 7 (HF) | 8 (VHF) |
| 9 (UHF) | 10 (SHF) | 11 (EHF) | 12 (THF) |

 |
| ЕУ / НАТО / САД ЕПМ  |
| 
* A
* B
* C
* D
* E
* F
* G
* H
* I
* J
* K
* L
* M
* N

 |
| IEEE  |
| 
* HF
* VHF
* UHF
* L
* S
* C
* X
* Ku
* K
* Ka
* V
* W
* mm

 |
| 
ТВ и радио |
| 
* I
* II
* III
* IV
* V
* VI
* VII

 |
| * п
* р
* у
 |

**Ултрависока честота** (**UHF**) — предназнака на МТУ за појас на електромагнетниот спектар помеѓу 300 мегахерци (MHz) и 3 гигахерци (GHz), позната и како **дециметарски појас** поради тоа што бранова должина на радиочестотите е од еден метар до еден дециметар. Честотите кои се наоѓаат под UHF појасот се нарекуваат многу високи честоти (VHF), додека честотите од повисокиот појас се познати како ултрависоки честоти (SHF). UHF радиобрановите се шират главно во линија на поглед, и поради ова се блокирани од ридови и планини, иако успеваат да се пробијат низ ѕидови на објекти што ги прави погодни за внатрешен прием. Радиобрановите од овој појас се употребуваат за телевизиска радиодифузија, мобилна телефонија, сателитска комуникација вклучително и ГПС, лични радио уреди вклучувајќи Wi-Fi и Bluetooth, рачни примопредаватели, радиотелефони, сателитски телефони и други бројни примени.

UHF телевизиска антена. Овој вид антени се нарекува Јаги-Удинова антена која е широко употребувана за прием на честоти од UHF појасот.

Наводи
------

1. ↑  „Rec. ITU-R V.431-7, Nomenclature of the frequency and wavelength bands used in telecommunications" (PDF). ITU. Архивирано од изворникот (PDF) на 31 October 2013. Посетено на 30 јуни 2023.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Радиоспектар |
| --- |
|  |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 
**ELF**3 Hz / 100 Мм30 Hz / 10 Мм
 | 
**SLF**30 Hz / 10 Мм300 Hz / 1 Мм
 | 
**ULF**300 Hz / 1 Мм3 kHz / 100 км
 | 
**VLF**3 kHz / 100 км30 kHz / 10 км
 | 
**LF**30 kHz / 10 км300 kHz / 1 км
 | 
**MF**300 kHz / 1 км3 MHz / 100 м
 | 
**HF**3 MHz / 100 м30 MHz / 10 м
 | 
**VHF**30 MHz / 10 м 300 MHz / 1 м
 | 
**UHF**300 MHz / 1 м3 GHz / 100 мм
 | 
**SHF**3 GHz / 100 мм30 GHz / 10 мм
 | 
**EHF**30 GHz / 10 мм 300 GHz / 1 мм
 | 
**THF**300 GHz / 1 мм3 THz / 0,1 мм
 |

 |

 |